google/wiki40b huggingface dataset:
Otto Eisler

Biografi

Etter den tyske okkupasjonen av Böhmen-Mähren 15. mars 1939 ble han forfulgt som jøde og som antatt homoseksuell. I april 1939 ble han arrestert og trolig torturert av Gestapo, han flyktet under permisjon og kom til Norge 21. februar 1940. Eisler slo seg til på Nesjestranda sammen med andre flyktninger fra Tsjekkoslovakia, blant andre Leo Eitinger og Hans Lustig. Etter den tyske okkupasjonen forsøkte han å flykte til Sverige, men ble skutt og såret nær grensen. Broren Hugo og svigerinnen Helene Eisler kom seg over grensen. Eisler satt lengre tid arrestert i Møllergaten 19 i Oslo, og ble i november 1942 overført til Grini. Ulstein oppgir at transporten til svenskegrensa hadde svikta og at han forsøkte å gå til fots, og hadde blitt liggende av utmattelse nær grensen der han ble funnet av en patrulje. Han ble torturert av Gestapo som ville vite navn på medhjelperne, men Eisler sa ingenting. Bruland oppgir at han ble arrestert 19. november 1942 da han brakk beinet under fluktforsøk. Bruland oppgir at han på grunn av skaden ikke ble deportert umiddelbart, men ble deportert 21. august 1943 etter fangenskap og kraftig mishandling i Norge (Borøchstein oppgir at han ble deportert 21. august). Eisler deltok i «dødsmarsjen» fra Auschwitz til Buchenwald på slutten av krigen. Eisler fra frigjort fra Buchenwald 11. april av den amerikanske hæren og returnerte til Brno.
Broren Hugo og svigerinnen flyktet fra Norge til Sverige.
Beiskambrosia

Ikke-synlige trekk

Rotnettet består av en slank pælerot og grove, vannrette siderøtter. Plantens pollen er sterkt allergifremkallende. Allergenet er proteinet "Amb a 1", som er et surt, såkalt 38 kDa, ikke-glycosylert protein med 268 aminosyrer.

Høyde og bredde

1,00 × 0,25 m (100 × 25 cm/år).

Voksested

Artens opprinnelige hjemsted er godt drenerte grusbanker ved eller i rennende vann overalt fra Newfoundland i nord til Texas i sør. Efter at nybyggerne ryddet den opprinnelige vegetasjonen, har den likevel bredt seg og er i dag en ruderatplante og et ugress. I dalen langs Little Topashaw Creek, nær Atlanta i staten Louisiana finnes den fortsatt sammen med blant annet trompetvin, asklønn, maure, nattlys, amerikaplatan, klatrevillvin, lyssiv, vasseik, giftsumak, Solidago nemoralis, svartbjørk og ambratre.
Planten kom til Europa i 20. århundre, sannsynligvis sammen med importerte frø. I løpet av 1980- og 1990-tallet har den spredt seg til de fleste landene i Europa. Flere land har programmer for å bekjempe spredningen aktivt. 
I Norge er det frykt for at arten skal få fotfeste når klimaet blir mildere, for det vil bety en forlengelse af pollenallergisesongen helt til november måned.
Mimoropica

Utbredelse

Artene er kjent fra Vest-Malaysia, Borneo og Sumatra.
Unn (navn)

Etymologi

Kvinnenavnet Unn er en nyere form av norrøne Unnr, som har usikker opprinnelse. Det kan være dannet av unnr, «bølge», eller unna, «elske». I norrøn mytologi er Unnr (også kjent som Auðr) en av de ni døtrene til havets jotne Æge og hans kone Rån. Disse døtrene er muligens også er de ni mødrene til Heimdall.
Det norrøne mannsnavnet Unn er en variant av norrøne Unr og *UnR, som har opprinnelse i una, «nyte, være tilfreds». Nyere former av dette navnet er Uni, Uno og Uuno. Merk at disse formene også har andre opprinnelser, blant annet i japansk og hebraisk.
Griphapex

Levevis

Larvene utvikler seg i ved av løvtrær.

Utbredelse

Arten lever i Kamerun.
Enskede-Årsta församling

Enskede-Årsta församling i Stockholms stift er en församling (sogn) i Svenska kyrkan. Den omfatter flere bydeler i Söderort innen Stockholms kommun. Kirker i sognet: Dalens sjukhuskyrka, Enskede kyrka og Årsta kyrksal. Sognet ble dannet i 1931 ved at den ble skilt ut fra Brännkyrka församling. Før 2008 het sognet Enskede församling.
Margareta Stiernstedt er kyrkoherde.
Osmodes

Utseende

Små (vingespenn ca. 25–30 millimeter), oransje og brune smygere. Vingene er mest oransje med brune ytterkanter.

Utbredelse

Slekten er utbredt i sentrale deler av Afrika.
Truls Wigdel

Truls Wigdel er en norsk svømmer som representerer Stavanger Svømmeklubb i Stavanger. Han deltok under European Youth Olympic Festival (EYOF) i Tbilisi. Han er kvalifisert til å representere Norge under EM langbane i London som starter 16. mai 2016.
Haroontepper

Haroontepper er persiske tepper som er knyttet i Haroon nær Kashan i Iran.
De fleste haroontepper er kashantepper i en lavere kvalitet. Ullen er ikke så fin, knytningen mer glissen og mønstrene stivere. Det fremste kjennetegnet på et haroonteppe er at blomstene i kashanteppets kantrad er blitt erstattet av små kvadrater.
Gand kirke

Symbolikk

Kirkeskipet har en utforming som gjør at alt peker fremover mot alterpartiet.
De lyse betongelementene som omslutter kirkerommet er forskjøvet i forhold til hverandre, slik at det blir lysinnfall mellom elementene. Ved at rombredden avtar fram mot alterpartiet, og at høyden på elementene øker, vil lysvirkningen også øke fram mot alterpartiet. Taket i kirken er også gitt en tiltagende stigning. Over alteret blir stigningen så bratt at man fra skipet ikke vil se begrensingen eller sammenbyggingen med veggelementene. Fra skipet vil man få inntrykk av at høyden er ubegrenset – uendelig. Trekanten (tårnet) skal symbolisere treenigheten, mens firkanten representerer de fire verdenshjørner.
Alterpartiet skilles fra resten av kirkeskipet ved tre trappetrinn. Langs sørveggen er det laget en oppkjøringsrampe for funksjonshemmede. Møblene i alterpartiet har en enkel og stilren utforming og dette er også med på å understreke at alterpartiet med alteret er kirkerommets sentrum.

Fondvegg og orgel

Veggen er dekorert av Per Odd Aarrestad. «Slik døperen Johannes skulle rydde veien for Kristus, slik har jeg gjort denne veggen klar for budskapet som kommer,» sier kunstneren om verket.
Orgelet er levert av Grønlunds Orgelbyggeri i Luleå.
20. mai

Navnedag

Bjørnar, Bjørnhild.
Øystese stavkirke

Øystese stavkirke var en stavkirke i Øystese i Kvam i Hardanger som ble revet i 1868. Dette var den siste stavkirken som stod igjen i Hardanger. Det er ikke bevart noen kjente bygningsrester fra kirken.

Historie

Det finst ikke noe grunnlag for en detaljert datering av kirken. Første gang en kirke i Øystese er nevnt i kildene, er i et brev fra rundt 1300, da en sira Fjallar var prest der. I 1722 var kirken, ifølge en rapport, fremdeles en fullstendig stavbygning, med svaler omkring og en støpul foran. Da kirken ble satt i stand i 1845, hadde den bare en lukket svalgang på sørsiden av skipet, og det fantes rester av sponkledning. Støpulen stod som et lavt tårn ved vestsiden av skipet. Svalgangen og bordkledningen ble da fjernet, og det ble lagt inn et nytt loft. I 1868 ble kirken revet. Under gulvet ved døpefonten lå en bjørnefell. Det ble også funnet en mynt fra kong Magnus Erikssons regjeringstid (1319-1355) og fem brakteater.

Utseende

Ifølge en rapport fra 1665 hadde kirken da svalgang og spontak. I 1722 var kirken malt innvendig og bordkledd. Bredden på skipet tyder på at kirken var treskipet med hevet midtrom. Vestdøren hadde fremdeles rikt jernbeslag i 1864, og i 1848 hadde kirken en gammel benk med utskjæringer. Størrelsen på skipet i 1722 var 42 fot ganger 32 fot (omtrent 13 m x 10 m) og koret 20 ganger 18 fot (6 m x 5,5 m).
Medusa (Rubens)

Motiv

Bildet forestiller Medusa, en figur fra gresk mytologi. Hennes avkappede hode, fylt med slangelokker, ligger på en stenhelle i et landskap. Ansiktet er blekt, hun har blodskutte og glassmatte øyne som liksom ser forskrekket på slangene som næres på henne. Enkelte av de sammenfiltrede slangene biter hverandre eller hodet de sitter på, mens andre føder unger – Medusas bloddråper blir også til nye slanger. 
I forgrunnen ses en øgle, en skorpion og et par edderkopper. Til høyre for og halvt over hodet, ligger et hvitt sjal. I bakgrunnen til høyre reiser jorden seg bratt, til venstre skimtes et mørkt landskap.
Uførelsen av slangene i bildet er tilskrevet en av Rubens samtidige, Frans Snyders (1579–1657). Bildet befinner seg i Kunsthistorisches Museum i Wien.
Heterogomphus coriaceus

Utseende

En stor (ca. 40 millimeter), kraftig, svart, blank hornbille. Hos denne arten har ingen av kjønnene horn eller uthulinger på pronotum. Hannen har en liten knøl i pannen. Pronotum er rundet, tydelig men spredt punktert. Dekkvingene er svært tett og kraftig punkterte. Hunnen ligner sterkt på hannen.

Levevis

Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.

Utbredelse

Arten er kjent fra Fransk Guyana og Guyana.
Diamitosa

Utseende

Gyaritini er nokså små (sjelden over 10 millimeter), brunspraglete trebukker. Antennene er omtrent så lange som kroppen, ofte med lange hår.

Utbredelse

Arten lever på Filippinene.
Vágtázó Halottkémek

Vágtázó Halottkémek (på norsk: Galopperende likskuemenn) er et ungarsk band som spiller musikk i grenselandet mellom punk og ungarsk folkemusikk, med tydelige tekstmessige og kunstneriske referanser til hunerne og hunerkongen Attila, som styrte et imperium med utgangspunkt i dagens Ungarn frem til 400-tallet, så vel som ungarsk mytologi. Bandet er også kjent for å benytte seg av flere ulike uttryksformer, da særlig film i tillegg til musikken.
Bandet ble startet i Budapest i 1975, men siden myndighetene mente de representerte en opposisjonell bevegelse, ble alle bandets første åtte konserter stoppet, og bandet var forbudt de neste elleve årene, selv om de opptrådte i ulike konstellasjoner en rekke ganger i denne perioden. Etter å ha bidratt til flere filmer og spilt flere konserter i vesten siden 1984, ble de i 1987 invitert til å delta på et arrangement i forbindelse med at Amsterdam var europeisk kulturhovedstad. Myndighetene forsøke først å nekte dem utreise, men etter henvendelse direkte fra Dronning Beatrix, fikk de anledning til å delta. Også i Østerrike måtte myndighetene gripe inn for å sikre at bandet fikk spille der.
Selv om de kun hadde deltatt på en samleplate, samt gitt ut en kassett i USA, fikk de etter hvert et betydelig navn, og artister som Einstürzende Neubauten, Iggy Pop, Henry Rollins og Jello Biafra snakket alle varmt om bandet. I 1988 kom den egentlige debutplata på tyske Sonic Boom Records; i likhet med de påfølgende utgivelsene, ble denne også utgitt i USA på Alternative Tentacles. Plata A semmi kapuin dörömbölve fra 1992 ga bandet et større publikum, og de fikk blant annet omfattende radiospilling i Belgia.
Vágtázó Halottkémek ga ut sin foreløpig siste plate i 2000, og har siden kun spilt sammen sporadisk siden.
Sørlaguna

Sørlaguna er en ferskvannslagune som ligger noe over havnivå på eidet som forbinder Nord-Jan og Sør-Jan midt på Jan Mayen. Den ligger mellom Lagunevågen, en strandslette ut mot Rekvedbukta på sørsiden, og de lave fjellene ut mot Grønlandshavet på nordsiden.
Sørlaguna kan om våren strekke seg i en lengde av 8,5 kilometer med på det meste mens den tørker mer eller mindre inn i løpet av sommeren. Dybde varierer på mellom 30 og 60 centimeter. Jan Mayensfield ligger i sørvestenden og det går en vei fra Olonkinbyen til Jan Mayen radio langs nordsiden.
Det er antatt at lagunen er dannet i nyere tid ettersom den ikke er inntegnet på noen av de gamle nederlandske kartene over Jan Mayen.
Chess Communication

Utmerkelser

Chess har vunnet flere priser for service og kundetilfredshet, blant dem best i mobilbransjen i Norsk Kundebarometer i 2015.
Ylläs–Levi Ski Marathon

Ylläs–Levi Ski Marathon er et årlig turrenn på ski, som er på 67 km og går fra Ylläs til Levi i Lappland nord i Finland. Rennet var for første gang en del av Ski Classics i sesongen 2016/17. 
Det har gått skirenn mellom disse byene lenge, men rennet ble arrangert offisielt for første gang i 2016.
Falaise

Falaise er en kommune i Calvados i Normandie nordvestre Frankrike med en befolkning på 8797 (1999). Falaise er Vilhelm Erobrerens fødested. Byen er også kjent for den såkalte Falaiselommen der de allierte i august 1944 lyktes å omringe og tillintetgjøre to tyske arméer.

Geografi

Falaise ligger ved elven Ante omkring 32 km sørøst for Caen.

Historie

Byen var fødested for Wilhelm Erobreren, den første normanniske konge av England. Borgen Château de Falaise (fra det 12. og 13. århundre), som har utsikt over byen fra et høydedrag, var lenge sete for hertugene av Normandie.
Byen er også kjent for den såkalte Falaiselommen der de allierte i august 1944 lyktes å omringe og tillintetgjøre to tyske arméer. Omkring 10 000 ble drept og 50 000 tatt til fange og kampen om Normandie var dermed avgjort. To tredjedeler av Falaise ble ødelagt av de alliertes bombinger før den kunne inntas av kanadiske og polske tropper. FMen hovedparten av de tyske styrker unnslapp den potensielt knusende fellen, skjønt de måtte etterlade sine tunge våpen og køretøyer.
Falaise ble stort sett gjenoppbygd etter krigen.

Aktiviteter

Utstillingerne på museet om slaget ved Falaiselommen omfatter adskillige militærkjøretøyer, kanoner og andre vpben. Det ukentlige marked foregår om lørdagen.
Forsand Elverk

Forsand Elverk KF er kraftleverandør organisert som et kommunalt foretak eid av Forsand kommune. Kraftforetaket solgte 34 016 MWh ifølge kraftbalansen for 2006. Forsand Elverk ble startet i 1944. 19. juli 2002 vedtok kommunestyret å organisere elverket som et kommunalt foretak (og da også endre navnet til Forsand Elverk KF).
Gyroplia

Levevis

Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.

Utbredelse

Arten er bare kjent fra Borneo.
Brennende blomster

Handling

(kommer)

Mottakelse

Filmen fikk god mottakelse og gode kritikker da den ble vist på kino. Dagsavisen, Dagbladet, VG og Aftenposten ga alle filmen terningkast 4.
Epargyreus

Utseende

Middelsstore til store (vingespenn 45-65 millimeter), smalvingede smygere. Vingene er brune med lyse flekker.

Levevis

Larvene lever på planter i erteblomstfamilien (Fabaceae).

Utbredelse

Artene er vidt utbredt i Mellom- og Sør-Amerika, men Epargyreus clarus finnes nord til det midtre Canada.
Fjellstrand (skipsverft)

Fjellstrand AS er et skipsverft som ligger på Oma i Hardangerfjorden. Fjellstrand utvikler og bygger forskjellige typer skip og båter i stål og aluminium og har i de seneste årene produsert en rekke offshore forsyningsskip. Verftet er kanskje mest kjent for de hurtiggående katamaranene FlyingCat.
Verftet har ca. 100 ansatte, og et variabelt antall underleverandører. Verftets fasiliteter er ca. 7000m2 av oppvarmede produksjonshaller. Den største bygningen er 70m x 25m x 17m. Stengt lagrings areal på ca. 1100m2. Den totale lengden på kaiene er ca. 400m. 50m kai med dybde på 5-8m under en 200t Gantry-kran, og 100m + 110m kai med dybde på 10-15m og en 15t kran.
Phyllognathus

Utseende

Middelsstore (ca. 15-25 millimeter), kraftige, blankt rødbrune biller. Kroppsformen er kort og bred, parallellsidig, uten påfallende hår. Hannen har et lite, krumt horn i pannen, forkanten av thorax er ofte uthulet og kan ha et kraftig horn på hver side.

Levevis

Larvene lever i jorda, der de spiser røtter og råtnende organisk materiale.
Artene kan være meget tallrike på gressmark. De voksne billene kommer gjerne til lys.

Utbredelse

Slekten er hovedsakelig utbredt i Afrika, men Phyllognathus excavatus forekommer i det sørvestlige Europa, én art i Sørvest-Asia, én i India og omkringliggende områder og én i Australia.
Carlsbergfondet

Carlsbergfondet er grunnlagt av brygger J.C. Jacobsen i 1876 og eier 51% av Carlsberg.

Aktivum

I 1882 mottok fondet sitt vesentligste aktivum, bryggeriet «Gamle Carlsberg». Etter fundasen skulle Carlsbergfondet til enhver tid eie 51% av aksjene i bryggeriet, hvilket i dag er ensbetydende med aksjer i firmaet Carlsberg A/S. I mai 2007 godkjente Civilstyrelsen en endring i fundasen således at fondet nu skal eie minst 25% av aksjekapitalen, men stadig minst 51% av stemmene, hvilket er mulig som følge av aksjenes oppdeling i to klasser hvor A-aksjene gir 10 ganger så mange stemmer som B-aksjene. I mai 2007 eide fondet 51,3% av aksjene med en sammensetning av A- og B-aksjer slik at det besatt 81,9% av stemmene i generalforsamlingen.
Carlsbergfondet var fra sin begynnelse ansvarlig for driften av Carlsberg Laboratorium såvel som Frederiksborg Slot. Sidenble Ny Carlsbergfondet opprettet (og herunder Ny Carlsberg Glyptotek) samt Tuborgfondet.
Yeoman Credit Racing

Yeoman Credit Racing var et navn som ble brukt av to forskjellige racingteam i Formel 1 først på 1960-tallet: British Racing Partnership (1960), og Reg Parnell Racing (1961–62). Navnet kom som følge av en kommersiell sponsoravtale med selskapet Yeoman Credit Ltd., og dette var første gang at et Formel 1-team hadde endret navn på grunn av sponsoravtaler.

Historie

Det første teamet som fikk fordelen av dette forretningsmessige forholdet var British Racing Partnership, som ble ledet av Ken Gregory og Alfred Moss, som ble sponset av Yeoman Credit Ltd. fra august 1959. Yeoman Credit var et finansselskap som ble grunnlagt av Joseph Samengo-Turner på midten av 1950-tallet. I 1959/60 ble selskapet drevet av Josephs sønner Paul, William og Fabian. Selskapet hadde økende aktivitet innen finansiering av bilsalg, og Samengo-Turner-brødrene så på nye måter å markedsføre Yeoman Credit. Dette førte til et møte med Ken Gregory i British Racing Partnership, som resulterte i dannelsen av de første fullt sponsede Formel 1-teamet, noe som igjen ga Yeoman Credit muligheten til å sikre seg profilering og rekame i pressen og på TV.
Til å begynne med deltok teamet i Formel 2, men i 1960 bestemte de seg for å konsentrere seg om et Formel 1-team med tre biler. Bilene var 1959-modeller Cooper T51, og teamet oppnådde blandede resultater. I løpet av denne tiden omkom dessverre to av teamets førere, Harry Schell og Chris Bristow, mens de kjørte bilene sine.
Forholdet mellom BRP og Yeoman Credit brøt etterhvert sammen, og i september 1960 flyttet Samengo-Turner-brødrene Yeoman Credit Racing-identiteten og sponsormidlene til det nydannede racingteamet Reg Parnell Racing. BRP måtte finne en ny sponsor, og sikret seg finansiering fra United Dominions Trust, en konkurrent til Yeoman Credit innen bilfinansiering. Yeoman Credit-teamet fortsatte i 1961, nå i nye mørkegrønne og røde Cooper T53. Til tross for en god start på sesongen, hvor John Surtees vant Glover Trophy på Goodwood (et Formel 1-løp utenom verdensmesterskapet), så kom ikke resultatene som forventet, og til 1962-sesongen bestemte teamet seg for å investere i nye biler. Disse ble bestilt fra Eric Broadleys selskap Lola Cars, og var de første Formel 1-bilene fra Lola. På samme tid bestemte Yeoman Credits moderselskap, Bowmaker Limited, at teamets navn for 1962-sesongen skulle endres til Bowmaker Racing. Men Broadleys Lola Mk4-biler viste seg å ikke være så konkurransedyktige som man hadde håpet på, til tross for full støtte fra Lola-fabrikken og pole position i deres første løp, Nederlands Grand Prix. Bowmaker trakk derfor sin finansielle støtte før starten på 1963-sesongen. Reg Parnell Racing overlevde bortfallet av midler, og også dødsfallet til eieren Reg Parnell i 1964, og ble etterhvert fusjonert inn i fabrikksteamet til British Racing Motors på slutten av 1960-tallet.
Semjonov (by)

Semjonov (russisk: Семёнов) er en by i Nizjnij Novgorod oblast i Russland. Byen ligger rundt 60 km nord for Nizjnij Novgorod. Innbyggertall: 25 298 (folketelling 2002).

Historie

Byen ble grunnlagt på begynnelsen av 1600-tallet som en bosetning av gammeltroende. Den ble første gang nevnt som Semjonovs landsby i 1644, senere som landsbyen Semjonovo, og fra 1779 som byen Semjonov.
Fra begynnelsen av 1800-tallet til tidlig på 1900-tallet var den et senter for gammeltroende-bevegelsen og det eneste stedet hvor gammeltroendes religiøse gjenstander som lestovka-bønneperler ble produsert.

Økonomi og håndverk

Byen er kjent som et av de største sentrene for tradisjonelle håndverk som Khokhloma-tremaling og matrjosjka-dukker.
Fra 1918 ble khokhloma-tremaling et dominerende håndverk i Semjonov. I 1960 ble Semjonov organisert som en fabrikk kalt Khokhlomskaja rospis (russisk: Хохломская роспись, dvs. Khokhloma-maling).
Denne fabrikken spesialiserte seg på produksjon av håndmalte tregjenstander (fra bordvarer til leketøy og møbler) med en unik stil, og også matrjosjka-dukker, markedsført som souvenirer. Fabrikken tilbyr omvisninger på de forskjellige produksjonsstadiene, og de besøkende kan se håndverkere lage og male gjenstandene i tradisjonell russisk stil.
Kärleken segrar

Handling

I 1946 arbeider den svenske legen Bertil Burman ved et Røde Kors-sykehus i Wien. En dag faller Leni Rosner, ei jente som så vidt har nådd tenårene, sammen på hans mottakelse. Hennes dårlige helsetilstand skyldes opphold i konsentrasjonsleirene Auschwitz og Ravensbrück. Bertil ordner det slik at Leni skal gjenvinne kreftene hos familien Dahlman i Sverige hvor han selv vokste opp. Jenta blir god venn med den handikappede sønnen Åke. Husets datter Margit og Bertil er forelsket i hverandre, men hun har vanskeligheter med å akseptere de oppofrelser som arbeidet i Røde Kors krever av ham.
Teddy Nelson (album)

Teddy Nelson er et musikkalbum med Teddy Nelson, utgitt i 1979.
Iñigo Idiakez

Biografi

Idiakez startet sin profesjonelle fotballkariere i den spanske klubben Real Sociedad i 1992. Etter å ha vært i denne klubben i over 10 år ble hans neste stopp Real Oviedo. I denne klubben spilte han bare en sesong noe han også gjorde i sin tredje klubb, Rayo Vallecano.
Den 23. juli 2004 signerte han en 2-årskontrakt med Derby County, og han spilte sin første kamp for denne klubben den 7. august 2004 i en ligakamp mot Leeds United. Sitt første mål for klubben fra Derbyshire kom 14. august 2004 i en ligakamp mot Ipswich Town. I april 2005 skrev han under på en utvidelse av kontrakten hans med Derby, og denne utvidelsen var på et år med en opsjon på ytterligere et år. Dette ville binde han til Derby ut 2007/08-sesongen, men den 31. august 2006 solgte klubben han til Southampton for $250 000.